**Návrh**

**Zákon**

**z ...... 2015,**

**ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení zákona č. 134/2013 Z. z.**

Národná rada Slovenskej republiky sa uzniesla na tomto zákone:

# Čl. I

# Zákon č. 443/2010 Z. z. o dotáciách na rozvoj bývania a o sociálnom bývaní v znení zákona č. 134/2013 Z. z. sa mení a dopĺňa takto:

1. V § 2 ods. 1 písm. p) treťom bode sa vypúšťajú slová „alebo odstavných plôch“.
2. V § 2 ods. 1 sa písmeno p) dopĺňa štvrtým bodom, ktorý znie:

„4. odstavná plocha vybudovaná pri obstarávanom nájomnom byte vrátane príjazdu k odstavnej ploche z miestnej komunikácie.“.

1. V poznámke pod čiarou k odkazu 7 sa citácia „§ 5 ods. 2 zákona č. 607/2003 Z. z. o Štátnom fonde rozvoja bývania v znení neskorších predpisov“ nahrádza citáciou „§ 6 ods. 2 zákona č. 150/2013 Z. z. o Štátnom fonde rozvoja bývania.“.
2. V § 4 sa odsek 1 dopĺňa písmenom f), ktoré znie:

„f) stavebné úpravy nájomného bytu v bytovom dome, ktorý žiadateľ nadobudol prevodom vlastníctva nehnuteľného majetku na základe rozhodnutia vlády Slovenskej republiky o prebytočnosti majetku štátu.“.

1. V § 4 sa za odsek 1 vkladá nový odsek 2, ktorý znie:

„(2) Dotáciu podľa odseku 1 možno poskytnúť, ak sa v rodinnom dome obstarávajú najmenej dva nájomné byty.“.

Doterajší odsek 2 sa označuje ako odsek 3.

1. § 4 sa dopĺňa odsekmi 4 a 5, ktoré znejú:

„(4) Kúpou nájomného bytu podľa odseku 1 písm. d) sa rozumie kúpa nájomného bytu od stavebníka uvedeného v kolaudačnom rozhodnutí, od nadobudnutia právoplatnosti ktorého neuplynuli viac ako tri roky.

(5) Dotáciu podľa odseku 1 písm. f) možno poskytnúť aj v prípade, ak sa stavebnými úpravami nájomného bytu zmení počet nájomných bytov v stavbe.“.

1. V poznámke pod čiarou k odkazu 12 sa citácia „§ 5 ods. 1 písm. e) zákona č. 607/2003 Z. z. v znení zákona č. 349/2007 Z. z.“ nahrádza citáciou „§ 6 ods. 1 písm. b) bod 1 zákona č. 150/2013 Z. z.“.
2. V poznámke pod čiarou k odkazu 13 sa citácia „§ 5 ods. 1 písm. c) zákona č. 607/2003 Z. z. v znení zákona č. 349/2007 Z. z.“ nahrádza citáciou „§ 6 ods. 1 písm. b) bod 2 zákona č. 150/2013 Z. z.“.
3. V § 5 písm. a) a c) sa za slová „zákona alebo“ vkladá slovo „podpora“.
4. V § 8 ods. 3 a 4 sa za slová „podľa § 4 ods. 1 písm. c)“ vkladajú slová „a f)“.
5. V § 8 ods. 13 sa slová „podľa § 4 ods. 1 písm. a), b), c) a e)“ nahrádzajú slovami „podľa § 4 ods. 1 písm. a), b), c), e) a f)“.
6. V poznámke pod čiarou k odkazu 19 sa citácia „§ 10 ods. 3 zákona č. 607/2003 Z. z.“ nahrádza citáciou „§ 15 ods. 24 zákona 150/2013 Z. z.“.
7. V § 10 sa za odsek 3 vkladajú nové odseky 4 a 5, ktoré znejú:

„(4) Dotáciu podľa § 4 písm. d) možno poskytnúť, ak obstarávaný nájomný byt, ktorý predávajúci získal stavebnými úpravami ostatných budov na bývanie9) alebo stavebnými úpravami nebytového priestoru spĺňa minimálne požiadavky na energetickú hospodárnosť budov pre novú budovu podľa osobitného predpisu.24a)

(5) Dotáciu podľa § 4 písm. c) a f) možno poskytnúť, ak žiadateľ preukáže, že stavba po stavebných úpravách bude spĺňať minimálne požiadavky na energetickú hospodárnosť budov podľa osobitného predpisu.24a)“.

Poznámka pod čiarou k odkazu 24a znie:

„24a) Zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov.“.

Doterajší odsek 4 sa označuje ako odsek 6.

1. V § 11 ods. 1 písm. a) štvrtom bode sa slová „najmenej 30“ nahrádzajú slovami „najmenej 20“.
2. V § 11 ods. 1 písm. b) uvádzacej vete sa za slová „nájomných bytov“ vkladajú slová „podľa § 4 ods. 1 písm. a), b), c) d) a f)“.
3. V § 11 ods. 1 písm. c) sa slová „nariadením vlády Slovenskej republiky“ nahrádzajú slovami „všeobecne záväzným právnym predpisom, ktorý vydá ministerstvo“.
4. V § 12 ods. 1 sa za písmeno h) vkladá nové písmeno i), ktoré znie:

„i) spôsob a lehotu vysporiadania finančnej zábezpeky,“.

Doterajšie písmeno i) za označuje ako písmeno j).

1. V § 12 ods. 7 sa za slová „presiahnuť výšku“ vkladá slovo „maximálneho“ a za slová „šesťmesačného nájomného“ sa vkladajú slová „ustanoveného podľa osobitného predpisu25a)“.

Poznámka pod čiarou k odkazu 25a znie:

„25a) § 11 ods. 1 a § 20 ods. 1 a 2 zákona Národnej rady Slovenskej republiky č. 18/1996 Z. z. o cenách v znení neskorších predpisov.“.

1. V § 13 ods. 3 sa slovo „úveru“ nahrádza slovom „podpory“ a v poznámke pod čiarou k odkazu 26 sa citácia „§ 5 ods. 1 písm. c) a e) zákona č. 607/2003 Z. z. v znení neskorších predpisov.“ nahrádza citáciou „§ 6 ods. 1 písm. b) zákona č. 150/2013 Z. z.“.
2. V poznámke pod čiarou k odkazu 30 sa citácia „§ 5 ods. 1 písm. d) a g) zákona č. 607/2003 Z. z. v znení neskorších predpisov.“ nahrádza citáciou „§ 6 ods. 1 písm. c) zákona č. 150/2013 Z. z.“.
3. V § 15 ods. 1 sa slová „krajského stavebného úradu“ nahrádzajú slovami „okresného úradu v sídle kraja“.
4. V § 15 ods. 11 sa na konci pripájajú tieto vety:

„K podnetu je žiadateľ povinný doložiť žiadosť, ktorá bola predmetom posudzovania úradu. Zhodu potvrdí úrad v stanovisku spracovanom k podnetu.“.

1. V § 18 ods. 2 sa za slovo „Vlastník“ vkladajú slová „z dohodnutého nájomného“.
2. V poznámke pod čiarou k odkazu 38 sa citácia „Napríklad zákon č. 607/2003 Z. z. v znení neskorších predpisov.“ nahrádza citáciou „Napríklad zákon č. 150/2013 Z. z.“.
3. V § 22 ods. 2 sa na konci pripájajú tieto slová: „alebo ak ide o byt, ktorý je národnou kultúrnou pamiatkou a nachádza sa v lokalitách zapísaných v Zozname svetového dedičstva.“.
4. V § 23 ods. 2 sa slová „vláda Slovenskej republiky nariadením“ nahrádzajú slovami „všeobecne záväzný právny predpis, ktorý vydá ministerstvo“.
5. V prílohe č. 3 sa slovo „objektu“ nahrádza slovom „budovy“.
6. Za § 25a sa vkladá § 25b, ktorý znie:

„§ 25b

Zrušuje sa nariadenie vlády Slovenskej republiky č. 228/2013 Z. z., ktorým sa ustanovuje výška dotácie na obstaranie nájomného bytu, obstaranie technickej vybavenosti a odstránenie systémovej poruchy a výška oprávnených nákladov na obstaranie nájomného bytu v znení nariadenia vlády Slovenskej republiky č. 354/2014 Z. z., ktorým sa mení a dopĺňa nariadenie vlády Slovenskej republiky č. 228/2013 Z. z., ktorým sa ustanovuje výška dotácie na obstaranie nájomného bytu, obstaranie technickej vybavenosti a odstránenie systémovej poruchy a výška oprávnených nákladov na obstaranie nájomného bytu.“.

# Čl. II

Tento zákon nadobúda účinnosť 1. januára 2016 okrem čl. I. bodu 13, ktorý nadobúda účinnosť 1 januára 2017.